proxectonos/corpus_dominio_legal_administrativo_tmp huggingface dataset:
03/11/2010 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación da delegación de competencias do Concello de Cambre en materia tributaria en relación coa facultade para establecer acordos ou convenios coa administración tributaria do estado en materia de colaboración e inspección do IBI

O Pleno desta Corporación, na sesión ordinaria celebrada o día 24 de setembro de 2010, adoptou, entre outros, o seguinte acordo: “11.- AMPLIACIÓN DA DELEGACIÓN DE COMPETENCIAS DO CONCELLO DE CAMBRE EN MATERIA TRIBUTARIA EN RELACIÓN COA FACULTADE PARA ESTABLECER ACORDOS OU CONVENIOS COA ADMINISTRACIÓN TRIBUTARIA DO ESTADO EN MATERIA DE COLABORACIÓN E INSPECCIÓN DO IMPOSTO SOBRE BENS INMOBLES. Aceptar a ampliación das competencias delegadas en materia tributaria polo concello de Cambre en relación coa facultade para establecer acordos ou convenios coa Administración Tributaria do Estado en materia de colaboración e inspección do imposto sobre bens inmobles. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme ao establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 28 de outubro de 2010. O presidente O secretario Salvador Fernández Moreda José Luis Almau Supervía
03/11/2010 | Administración LocalMunicipal
A Capela
Expediente de modificación de créditos 3/2010

Unha vez aprobado inicialmente polo Pleno desta Corporación o expediente de modificación de créditos número 3/2010, dentro do vixente orzamento municipal, por un importe de vinte e sete mil noventos noventa e sete euros e dezanove céntimos de euro (27.997,19€); en cumprimento do disposto no artigo 177 en relación co 169.1 do Real decreto legislativo 2/2004 do 5 de marzo, polo que se aproba o texto refundido da Lei reguladora das facendas locais; expónse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ó da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ó alcalde deste concello. A CAPELA, 29 de outubro de 2010 O Alcalde, Angel López Sueiro.
03/11/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación del Plan de sendas peatonales 2010 segunda fase

La Exma. Deputación da Coruña, en sesión celebrada o 29 de OUTUBRO de 2010 aprobou o PLAN DE SENDAS PEANTONALES 2010 SEGUNDA FASE integrado polos proxectos que se relacionan: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 29-10-2010 O PRESIDENTE, O SECRETARIO, Asdo: Salvador Fernández Moreda Asdo: José Luis Almau Supervía
03/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28337. Soterramento de liñas eléctricas

ANUNCIO INFORMACIÓN PÚBLICA CLAVE: DH W.15.28337 O Concello de Cabanas, con CIF P-1501500-A e con enderezo na rúa do Concello, n.º 3.15621 Cabanas. Solicita AUTORIZACIÓN para soterramento de liñas eléctricas na zona de policía do río Dana, no lugar de San Martín do Porto, na parroquia de Soaserra, no T. M. de Cabanas. As obras solicitadas consisten no soterramento de liñas aéreas eléctricas nas inmediacións do colexio Eladia Mariño. O que se fai público para xeral coñecemento por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 22 de outubro do 2010. O xefe de servizo da Zona Galicia Norte Asdo.: Luís García Alonso
03/11/2010 | Administración LocalMunicipal
Curtis
Aprobación inicial modificación Ordenanza protección de datos

Aprobada inicialmente polo Pleno do Concello de Curtis, en sesión celebrada o 26 de outubro do ano en curso, a corrección de erros da Ordenanza de revisión da creación de ficheiros con datos de carácter persoal do Concello de Curtis, de conformidade co disposto no apartado b) do art.49 da Lei 7/1985, de 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar o texto da mesma e presentar as reclamacións e suxerencias que estimen oportunas. Rematado o período de exposición pública a Corporación adoptará os acordos definitivos que procedan resolvendo as reclamacións que se presentasen, e aprobando a redacción definitiva da ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. Curtis, 27 de outubro de 2010 O Alcalde Asdo: Javier Francisco Caínzos Vázquez
03/11/2010 | Administración LocalMunicipal
Vilasantar
Licenza

Solicitada a licenza de obra para “construcción de nave para galiñas campeiras para producción de ovos” sometida a avaliación de incidencia ambiental, por D. Viorel Ioan Misbah Corrias, en Igrexafeita, parroquia de Mezonzo, neste concello, se tramita o oportuno expediente. En cumprimento da lexislación vixente sobre actividades molestas, insalubres, nocivas e perigosas, procédese a abrir o período de información pública por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexan afectados dalgún modo por dita actividade, presenten as observacións que consideren pertinentes. O expediente obxecto desta información pódese consultar nas oficinas municipais en horario de oficina. Vilasantar, 19 de outubro de 2010 A alcaldesa Manuela García Freire
03/11/2010 | Administración LocalMunicipal
Cedeira
Aprobación do padrón de aboados polo subministro de auga e sumidoiros - 3.º trimestre de 2010

Mediante o acordo da Xunta de Goberno Local de data 14.10.2010 foi aprobado o padrón de aboados corresponde ao 3º trimestre de 2010 polo subministro de auga e sumidoiros. O que se publica coa finalidade de que as persoas e entidades interesadas podan presentar as reclamacións que xulguen oportunas no prazo de quince días desde a publicación deste anuncio no Boletín Oficial da Provincia. Cedeira, 27 de outubro de 2010 O alcalde, Asdo.: José Luis Vergara Rey
03/11/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación del Plan de travesías 2009 2ª fase

La Exma. Deputación da Coruña, en sesión celebrada o 29 de OUTUBRO de 2010 aprobou o PLAN DE TRAVESIAS 2009 FASE 11 PRIMEIRA RELACION integrado polos proxectos que se relacionan: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 29-10-2010 O PRESIDENTE, O SECRETARIO, Asdo: Salvador Fernández Moreda Asdo: José Luis Almau Supervía
03/11/2010 | Administración LocalMunicipal
Pontedeume
Aprobación definitiva do expediente de modificación de crédito: MC 24/10: CE 01/10

De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladoras das facendas locais, considérase definitivamente aprobado o expediente de modificación de crédito nº 24/10: subexpediente nº 01/10 de créditos extraordinarios financiado con baixas por anulación por un importe total de 26.951,56 euros (VINTE E SEIS MIL NOVECENTOS CINCUENTA E UN EUROS CON CINCUENTA E SEIS CÉNTIMOS), no orzamento do ano 2009, prorrogado para o ano 2010, aprobado inicialmente pola Corporación en Pleno, na sesión que tivo lugar o 30 de setembro de 2010, publicado o anuncio de exposición pública no Boletín Oficial da Provincia nº 191 do 5 de outubro de 2010, e trascorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas polo presente expediente é o seguinte: O que se fai público para os efectos previstos na citada lexislación. Segundo o que se dispón no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Pontedeume, 27 de outubro de 2010 O alcalde Asdo.: Gabriel Torrente Piñeiro
03/11/2010 | Administración LocalMunicipal
Coristanco
Licenza

Solicitándose desta Alcaldía, por Mouro e Hijo S. C. licenza municipal para ampliación dunha nave de “EXPLOTACIÓN PORCINA TIPO MIXTO” a ubicar en Rial, Cuns, (Coristanco). Cumprindo o preceptuado no artigo 8.3 do Decreto 133/2008 do 12 de xuño de Avaliación da Incidencia Ambiental, en relación co artigo 86 da Lei 30/1992, de bases do réxime xurídico das administración públicas e do pocedimento aministrativo común, ábrese un período de información pública por prazo de vinte días, contados a partir do seguinte ao da inserción do anuncio no Diario Oficial de Galicia e no Boletín Oficial da Provincia, para que os que se consideren afectados dalgunha maneira pola actividade que se pretende establecer, poidan facer as observacións pertinentes. O expediente atópase na Secretaría deste Concello e pode consultarse nas horas de oficina. Coristanco, 22 de outubro de 2010. O alcalde, Asdo.: Antonio Pensado Plágaro.
03/11/2010 | Administración LocalMancomunidades
Mancomunidade de Concellos do Tambre
Orzamento

O Pleno da Corporación con data de 13 de outubro de 2010, acordou aprobar inicialmente o orzamento da Mancomunidade de Concellos do Tambre para o exercicio 2010. O que se fai público, durante o prazo de 15 días hábiles a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, de 5 de marzo. Negreira, 20 de octubre de 2010. Jorge Jesús Tuñas Caamaño Alcalde - Presidente
24/11/2010 | Administración LocalMunicipal
Narón
Departamento de Obras e Urbanismo
Licenza de apertura

Solicitouse nesta Alcaldía por D. PABLO ALBERTO SORIAN RUIZ DE LA TORRE – ÁREA DE SERVICIOS NARÓN S. L., licenza municipal para acondicionamento de local para destinalo á actividade de cafetería-restaurante sito dentro da área comercial emprazada na parcela 3, Sector I – Polígono Río do Pozo, cumplindo co disposto no art.36 apartado a) nº 5 do Regulamento Xeral de Policía de Espectáculos Públicos e Actividades Recreativas de 27 de Agosto de 1982, sométese o expediente orixinado a información pública, podendo ser examinado no departamento de obras e Urbanismo deste Concello polo prazo de DEZ DIAS hábiles -que comenzará a contarse dende o seguinte ó da inserción do presente Edicto no Boletín Oficial da Provincia- podendo no devandito período presentar contra o mesmo, as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón, 11 de novembro do ano 2010 O SECRETARIO XERAL Asdo.- ALFONSO DE PRADO FERNANDEZ-CANTELI
24/11/2010 | Administración LocalMunicipal
A Coruña
Dirección de Servizos Xerais, Facenda e Interior
Aprobación inicial do orzamento xeral para rexer no exercicio 2011

O Pleno do Concello da Coruña aprobou inicialmente o orzamento xeral da corporación para o exercicio económico de 2011, na sesión extraordinaria realizada o día 22 de novembro de 2010. Este orzamento xeral está integrado polo orzamento do Concello, o do Instituto Municipal Coruña Espectáculos (IMCE) e as previsións de ingresos e gastos da Empresa Municipal de Aguas de La Coruña, SA (EMALCSA) e da Empresa Municipal Vivienda, Servicios y Actividades, SA (EMVSA). Así mesmo, aprobou inicialmente os cadros de persoal de todos os postos de traballo do Concello e do IMCE e as bases de execución dos seus respectivos orzamentos; todo isto de conformidade co disposto no capítulo primeiro do título VI do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL), e no capítulo primeiro do Real decreto 500/90, do 20 de abril, que desenvolve a citada lei, respecto do orzamento, e no artigo 90 da Lei 7/85, do 2 de abril, reguladora das bases do réxime local, respecto dos cadros de persoal. En consecuencia e en virtude do preceptuado no artigo 169.1 do TRLRFL, o orzamento xeral inicialmente aprobado, xunto coas bases de execución, os cadros de persoal e a súa correspondente documentación permaneceránlle expostos ao público. Todos os interesados aos que se refire o artigo 170 do TRLRFL, poderán examinar a documentación e presentar reclamacións ante o Pleno: Lugar onde se pode examinar a documentación: Oficina Orzamentaria. Enderezo: Rúa da Franxa, 20-22, ático. A Coruña Prazo de exposición pública para o exame e para a presentación de reclamacións: quince días hábiles, que se contarán a partir do día seguinte ao da publicación deste anuncio no Boletín Oficial da Provincia. O orzamento xeral e os cadros de persoal consideraranse definitivamente aprobados se durante o citado prazo non se presentan reclamacións. En caso contrario, o Pleno disporá dun prazo dun mes contado a partir do día seguinte ao que remate o de exposición ao público para resolvelas. Consideraranse denegadas as reclamacións, en calquera caso, se non se resolvesen no acto de aprobación definitiva. A Coruña, 22 de novembro de 2010. O director da Área de Servizos Xerais, Facenda e Interior, Juan M. Díaz Villoslada.
24/11/2010 | Administración LocalMunicipal
Santa Comba
Anuncio adxudicación definitiva obra POS 2010

Coa data 28/10/2010, ditouse a resolución enriba indicada, aprobando a adxudicación definitiva do contrato da obra abaixo relacionada, o que se publica aos efectos do artigo 135.3 e 138.2 da Lei 30/2007, de 30 de outubro, de contratos do sector público. a) Organismo: Concello de Santa Comba (A Coruña). b) Dependencia que tramita o expediente: secretaría municipal. c) Número de expediente: CON-11/10.2100.0207.0/OBRA NEG d) Dirección de internet do perfil do contratante: www.santacomba.es a) Tipo de contrato: obras. b) Descrición do obxecto: “PAV VP EN VILAR, NA COVA Y OTROS (SANTA COMBA)” c) CPV (Referencia Nomenclatura): 45233000-9 d) Acordo marco (se procede): Non procede. f) Sistema dinámico de adquisicións (se procede): Non procede. g) Medio publicación do anuncio licitación: Invitación mínimo tres empresas (art.162.1 LCSP). h) Data publicación anuncio licitación: Invitación mínimo tres empresas (art.162.1 LCSP). a) Tramitación: urxente. b) Procedemento: procedemento negociado sen publicidade. Importe neto: 85387,92 euros. IVE 15369,83 euros. Importe total: 100757,75 euros. a) Data: 28/10/2010. b) Contratista: EXCAVACIONES Y OBRAS PÚBLICAS GALICIA, SL. c) Importe de adxudicación: Importe neto: 85387,92 euros. IVE 15369,83. Importe total: 100757,75 euros. En Santa Comba, 09/11/2010. (O ALCALDE- PRESIDENTE, Asdo.: Miguel Pérez Fernández.
24/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28107. Información pública

ANUNCIO CLAVE: DH. W15.28107 D.ª Socorro Cea Vázquez, alcaldesa do Concello de Melide, en representación do Concello de Melide, con CIF P-1504700-D, solicita autorización de obras para a implantación da rede de saneamento no lugar de Zaramil, na zona de policía e sobre a canle do río Pedrouzos. A rede de saneamento por gravidade executarase mediante tubos de PVC con diámetro 315 mm, cos seus correspondentes pozos de rexistro, e discorrerá pola gábea da estrada de Ribeiro a Zaramil. A rede de saneamento en impulsión en polietileno ¢90 mm discorrerá pola gábea oposta, situándose un pozo de bombeo na parcela 443 do polígono 51 e cruzando o río grampada á obra de drenaxe existente no interior dun tubo de aceiro 1 150 mm. O que se fai público para xeral coñecemento, por un prazo de DEZ (10) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomillo, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 20 de outubro de 2010. O xefe do Servizo Territorial da Zona Galicia-Centro Isidoro Chaouch Periche
24/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28340. Alpendre

ANUNCIO INFORMACIÓN PÚBLICA CLAVE: DH W.15.28340 D. Suceso Perez Lendinez, con CIF XXXXXXXXX e con enderezo en Saa de Abaixo, n.º 36.15328 As Pontes. Solicita AUTORIZACIÓN para garaxe na zona de policía do río Souto Verdelle, no lugar de Saa de Abaixo, no T. M. de As Pontes. As obras solicitadas consisten na construcción dun garaxe adosado a vivenda existente cunha ocupación en planta de 9,00 x 5,00 m. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 15 de novembro do 2010. O xefe de servizo da Zona Galicia Norte Asdo.: Luís García Alonso
24/11/2010 | Administración LocalMunicipal
Cerceda
Secretaría
Aprobación inicial de modificación de ordenanzas fiscais

-Ordenanza fiscal reguladora da taxa por recollida de lixo. -Ordenanza fiscal reguladora da taxa por subministración de auga. -Ordenanza fiscal reguladora da taxa de rede de sumidoiros. -Ordenanza fiscal reguladora do imposto de vehículos de tracción mecánica. -Ordenanza fiscal reguladora do imposto de bens inmobles de natureza urbana. -Ordenanza fiscal reguladora da taxa polo uso das instalacións integrantes do parque acuático de Cerceda. - Ordenanza fiscal reguladora de expedición de documentos Someterse a información pública polo prazo de trinta días hábiles a contar dende o seguinte ao da publicación do anuncio no Boletín Oficial da Provincia e no Taboleiro de Edictos do Concello de Cerceda, aos efectos de que os interesados podan examinar o expediente e presentar as reclamacións que estimen oportunas. No caso de que non se tiveran presentadas reclamacións, entenderase definitivamente adoptado o acordo, ata entón provisional, e procederase á publicación do presente acordo e do texto íntegro da Ordenanza no Boletín Oficial da Provincia. Cerceda, 19 de novembro de 2010. O Alcade-Presidente, Nuvia Lydia Isabel Benhssain Aouichi
24/11/2010 | Administración LocalMunicipal
Muxía
Aprobación de proxectos

ANUNCIO Por decreto da Alcaldía de 27 de setembro de 2010, ratificado polo Pleno en sesión de 8 de novembro de 2010, foron aprobados os seguintes proxectos de obra: – Mellora rede separativa de saneamento (fecias e pluviais) e previsión de A. Público na rúa Pedriña (Muxía). – Aducción para abastecemento de núcleos rurais en Quintáns, Vilar de Sobremonte, Ozón e San Martiño. Que quedan expostos ó público durante prazo de 20 días aos efectos oportunos. Muxía, 15 de novembro de 2010. O alcalde Félix Porto
24/11/2010 | Administración LocalMunicipal
Oroso
Delegación de funcións

ANUNCIO Por resolución da Alcaldía do 17/11/2010, delegáronse as funcións da Alcaldía no 1.º tenente de alcalde, Manuel Pérez Penas. Esta delegación ten efectos o 20/11/2010 ata o 04/12/2010. Oroso, 17 de novembro de 2010. O alcalde Manuel Mirás Franqueira
24/11/2010 | Administración LocalMunicipal
Melide
Elevación a definitivo de acordo de delegación

EDICTO O Pleno da Corporación, en sesión celebrada o día 30 de setembro de 2010, acordou delegar na Deputación Provincial da Coruña a xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas a favor de empresas explotadoras de servizos de subministración de interese xeral, referida ao suposto xeral do artigo 24 do Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal. O dito acordo estivo exposto ao público por prazo de 30 días hábiles (BOP do 8/10/2010). Non se tendo presentado reclamación ningunha, enténdese adoptado definitivamente o acordo ata entón provisional e se procede á súa publicación no BOP para xeral coñecemento. Melide, 16 de novembro de 2010. A alcaldesa M.ª Socorro Cea Vázquez
24/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 267/2010

Acordo do 9 de novembro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Culleredo (expediente IN407A 267/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento L. M. T. e C. T. A Garrocha. Situación: concello de Culleredo. Características técnicas: Recuamento L. M. T. aérea a 15/20 kV, de 117 km de lonxitude en LA-56, da liña denominada a C. T. Club A Garrocha expediente 242/03, coa orixe no apoio n.° 8 e final no n.° 9, e tramo subterráneo de 20 m de lonxitude, en condutor RHZ1 de 240 mm 2 AL, e final no novo C. T. A Garrocha de 160 kVA de manobra interior. Concello de Culleredo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 9 de novembro de 2010. Tristana Moraleja Gómez Xefa territorial da Coruña
24/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28298. Peche de parcela

ANUNCIO INFORMACIÓN PÚBLICA CLAVE: DH W.15.28298 D. Jorge Abraham Gorgoll Vicente Arche, con CIF XXXXXXXXX e con enderezo en Espiño, n.º 127, San Juan de Filgueira.15405 Ferrol. Solicita AUTORIZACIÓN para peche na zona de policía do río Inxerto, no lugar de Espiño, na parroquia de Santa Cecilia, no T. M. de Ferrol. As obras solicitadas consisten no peche de parcela mediante unha fila de bloques de formigón prefabricado, postes e malla metálica. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 15 de novembro do 2010. O xefe de servizo da Zona Galicia Norte Asdo.: Luís García Alonso.
24/11/2010 | Administración LocalMunicipal
Boimorto
Licenza municipal

EDICTO Carlos Hernan Azouaghe Borbor, en representación de Ganadería Ponte Boado S. L., solicitou licenza municipal para estabulación de vacas de leite e anexos que se situará en Ponte Boado-Arceo, cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental. Sométese a información pública por período de vinte días hábiles, co fin de que durante o mesmo –que comezará a contarse desde o día seguinte ó da última inserción do presente edicto no Boletín Oficial da Provincia ou no DOG– poidan examinar o expediente na Secretaría deste Concello as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Boimorto, 16 de novembro de 2010. O alcalde Asdo.-José Ignacio Portos Vázquez
24/11/2010 | Administración LocalMunicipal
Noia
Secretaría
Aprobación da solicitude ao Organismo Autónomo Augas de Galicia, do financiamento da obra rede de colectores xerais de Noia.1.ª fase (A Coruña) e aprobación do proxecto

O Pleno da Corporación municipal, en sesión extraordinaria urxente que tivo lugar o 15 de novembro de 2010, adoptou o acordo de aprobación da solicitude ao Organismo Autónomo Augas de Galicia, do financiamento da obra “Rede de colectores xerais de Noia.1ª Fase (A Coruña)” e aprobación do proxecto técnico cun orzamento de execución por contrata de 4.455.194,43 €, elaborado polos enxeñeiros don Edel Bancora Adamson (colexiado núm.16.856) e don Walter Gabriel Cosmin Lucian Mayllazhungo Chordi (colexiado núm.20.513), e dirixido polo enxeñeiro don Pere Hernan Luis Shcherbyna Dave. Sométese o expediente a información pública durante o período de 20 días hábiles, a contar dende o día seguinte ao da publicación do presente anuncio no Boletín Oficial da Provincia (BOP). Tamén se publicará no taboleiro de anuncios da Casa do Concello. Durante o expresado prazo de información pública os interesados e as interesadas poderán examinar o expediente nas dependencias de Secretaría, situadas na Casa do Concello, e presentar, en idéntico período, as alegacións e reclamacións que coiden pertinentes ou convenientes. Noia, 16 de novembro de 2010 O alcalde en funcións, Rosalino García Novo
24/11/2010 | Administración LocalMunicipal
As Somozas
Aprobación inicial orzamento 2011

Aprobado inicialmente polo Pleno deste Concello en sesión celebrada o 17 de novembro de 2010, o Orzamento Xeral, Bases de Execución, e o anexo de persoal para o exercicio económico 2011 de acordo ao previsto no artigo 169 do Texto Refundido da Lei reguladora de facendas locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. De conformidade co acordo adoptado o Orzamento considerarase definitivamente aprobado, se durante o citado prazo non se presentan reclamacións. As Somozas, 17 de novembro de 2010 O Alcalde, Asdo.: Manuel Candocia Ramos
24/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.20417. Comunidad de Regantes de Vesía (A Baña)

Mamour Luiz Gustavo Degen Graziani, con DNI XXXXXXXXX, en representación da Comunidade de Regantes de Vesía, con enderezo no lugar de Vesía, s/n, 15863 (A Coruña) solicita de Augas de Galicia un caudal de 0,257 litros/segundo de augas procedente de catro mananciais no lugar de Vesía, parroquia da Baña (San Vicenzo), Concello da Baña (A Coruña), con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.20417 As características do aproveitamento son: SOLICITANTE: Comunidade de Regantes de Vesía REPRESENTANTE: Mamour Luiz Gustavo Degen Graziani CAUDAL: 0,257 litros/segundo DESTINO: regadío ORIXE: catro mananciais LUGAR: Vesía PARROQUIA: A Baña (San Vicenzo) CONCELLO: A Baña ( A Coruña) O aproveitamento consiste na captación de auga procedente de catro mananciais situados: dous na parcela 1126, un na 2249 e outro na 1127, todas elas pertencentes ao polígono 517. As augas procedentes da canalización que recolle as augas que afloran de forma natural, as drenadas e as captadas, xúntanse coas augas vertidas pola arqueta situada no punto de coordenadas X: 519.004 e Y: 4.756.733 para desembocar na cuneta e atravesar a pista; logo, son conducidas a ceo aberto por unha canle ata as parcelas que se van regar a 1189 e 1188 da que sae a canle que atravesa a parcela 1129 (sen regar) e continuar discorrendo polo linde entre esta última e a 1184 onde se rega e, por último, continúa por unha pista que está entre as parcelas 1184, 1185, 1187 e 1183 que tamén se regan. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baña, A ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 8 de novembro de 2010 O xefe do Servizo Territorial da Zona Galicia Centro Jose Jairo Francisca Antonia Omil Pujol Xicoy
24/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 264/2010

Acordo do 10 de novembro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Sada (expediente IN407A 264/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación L. M. T., C. T. Tarabelo. Situación: concello de Sada Características técnicas: Liña de media tensión subterránea a 15/20 kV, cunha lonxitude de 0,099 km, coa orixe no paso aéreo-subterráneo proxectado no apoio n.° 13X1 existente da L. M. T. SAD -713, tramo entre o C. T. Tarabelo (expediente 8.612) e o C. T. Samoedo Campo de Fútbol, condutor tipo RHZ1 2OL 12/20 kV 3(1x240) Al, e final no paso aéreo subterráneo proxectado no apoio n.° 14 existente da L. M. T. SAD-713, tramo entre o C. T. Tarabelo e a derivada ao C. T. Samoedo II, realizando entrada no C. T. Tarabelo a reformar. Centro de transformación non prefabricado, cunha potencia de 250 kVA e relación de transformación de 15.000/400-230 V. Concello de Sada. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 10 de novembro de 2010. Tristana Moraleja Gómez Xefa territorial da Coruña
24/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28260. Obras de drenaxe

CLAVE: DH W.15.28260 Concello de A Laracha con CIF P-1504200-E, e con enderezo en Avda. de Finisterre, s/n.15145 A Laracha. Solicita AUTORIZACIÓN para drenaxe, na zona de Dominio Público Hidráulico e policía do río Bardoso, no lugar de O Muiño, na parroquia de Montemaior, no T. M. de A Laracha. As obras solicitadas consisten no Obras de drenaxe no P. K. 1+922 do camiño rural Cumians-Iglesario O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 8 de novembro do 2010. O xefe de servizo da Zona Galicia Norte Asdo.: Luís García Alonso.
24/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27700. Francisco Javier García Saban. Concello de Cerdido

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 15 de novembro de 2010 e como resultado do expediente incoado ó efecto, outorgóuselle a Francisco Javier García Saban a concesión dun caudal de auga de 0,0116 l/s procedente dun pozo no lugar de Pasada da Gazopa, Rebordaos, San Martiño de Cerdido, no concello de Cerdido (A Coruña), con destino a uso doméstico. Número Expte.: DH. A15.27700. Santiago de Compostela, 16 de novembro de 2010 O subdirector xeral de Xestión do Dominio Público Hidráulico Raquel Alejandra Azmat Segui
24/11/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedimiento abierto con multiplicidad criterios de valoración de un servicio para el fomento de la cultura digital entre la ciudadanía dentro del proyecto PARNET-TIC (Iniciativa Europea Interreg. SUDOE) (C. P. 2009.3.81010.002

a) ORGANISMO: Excma. Deputación Provincial de A Coruña. b) DEPENDENCIA QUE TRAMITA O EXPEDIENTE: Patrimonio e Contratación. c) NÚMERO DE EXPEDIENTE: 8874/2010 2. OBXECTO DO CONTRATO: CONTRATACIÓN DE UN SERVICIO PARA EL FOMENTO DE LA CULTURA DIGITAL ENTRE LA CIUDADANÍA DENTRO DEL PROYECTO PARNET-TIC (INICIATIVA EUROPEA INTERREG SUDOE) ( C. P 2009.3.81010.002 ) 3. PRAZO DE EXECUCIÓN: HASTA EL 30 DE JUNIO DE 2011 a) Tramitación: ORDINARIA b) Procedemento: ABERTO con multiplicidade de criterios de adxudicación 116.432,30 € IVA incluido según o seguinte desglose: PRECIO SIN IVA: 98.671,44 € IVA 18%: 17.760,86 € PRECIO TOTAL: A + B = 116.432,30 € Non se esixe 5% do importe da adxudicación IVA excluido a) Clasificación: non se esixen b) Outros requisitos: non se esixen a) Data límite de presentación de ofertas: nas horas de oficina de 9.00 a 13.00 horas dentro do prazo de 15 días naturais contados dende o seguinte ao da publicación do anuncio de licitación no BOP ou PERFIL DO CONTRATANTE www.dicoruna.es b) Presentarase en 3 sobre pechados Sobre A: Subtitulado “Documentación”e Sobre B: Subtitulado “Referencias técnicas”. Conterán a documentación esixida na cláusula 10ª do Prego de cláusulas administrativas e técnicas particulares Sobre C: Subtitulado “Oferta económica” Conterá a proposición económica axustada ao modelo que figura no ANEXO 2 do prego cláusulas administrativas e técnicas particulares. Os gastos correspondentes aos anuncios da licitación serán por conta do adxudicatario. A Coruña, a 17 de novembro de 2010. O PRESIDENTE O SECRETARIO Asdo. SALVADOR FERNÁNDEZ MOREDA Asdo. JOSE LUIS ALMAU SUPERVIA
24/11/2010 | Administración LocalMunicipal
Santa Comba
Anuncio adxudicación definitiva obra POS/2010

Coa data 28/10/2010, ditouse a resolución enriba indicada, aprobando a adxudicación definitiva do contrato da obra abaixo relacionada, o que se publica aos efectos do artigo 135.3 e 138.2 da Lei 30/2007, de 30 de outubro, de contratos do sector público. a) Organismo: Concello de Santa Comba (A Coruña). b) Dependencia que tramita o expediente: secretaría municipal. c) Número de expediente: CON-9/10.2100.0205.0/OBRA NEG d) Dirección de internet do perfil do contratante: www.santacomba.es a) Tipo de contrato: obras. b) Descrición do obxecto: “PAV VP EN BARBEIRA Y SAN CRISTOVO (SANTA COMBA)” c) CPV (Referencia Nomenclatura): 45233000-9 d) Acordo marco (se procede): Non procede. f) Sistema dinámico de adquisicións (se procede): Non procede. g) Medio publicación do anuncio licitación: Invitación mínimo tres empresas (art.162.1 LCSP). h) Data publicación anuncio licitación: Invitación mínimo tres empresas (art.162.1 LCSP). a) Tramitación: urxente. b) Procedemento: procedemento negociado sen publicidade. Importe neto: 85151,1 euros. IVE 15327,2 euros. Importe total: 100478,3 euros. a) Data: 28/10/2010. b) Contratista: EXCAVACIONES VERACRUZ JAVIER RODOLFO MARTINEZ DE SABARTE DIAO, SL. c) Importe de adxudicación: Importe neto: 85151,1 euros. IVE 15327,2. Importe total: 100478,3 euros. En Santa Comba, 09/11/2010. O ALCALDE-PRESIDENTE, Asdo.: Miguel Pérez Fernández.
24/11/2010 | Administración LocalMunicipal
Narón
Departamento de Obras e Urbanismo
Licenza de apertura

Solicitouse nesta Alcaldía por D. CRISTIAN GABRIEL MANUEL FABIAN ANDRES ORTIZ VILLAJOS – ÁREA DE SERVICIOS NARÓN S. L., licenza municipal para apertura dunha estación de servizo sita dentro da área comercial emprazada na parcela 3, Sector I – Polígono Río do Pozo, cumprindo o disposto no apartado 3º do artigo 8 do Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública por período de VINTE DÍAS hábiles contados a partir do seguinte ao da última publicación deste Edicto no Boletín Oficial da Provincia e Diario Oficial de Galicia, co fin de que os afectados pola actividade que se pretende instalar, poidan examinalo e formular por escrito as alegación que estimen oportunas no departamento de urbanismo deste Concello. Narón, 11 de novembro do ano 2010 O SECRETARIO XERAL Asdo.- ALFONSO DE PRADO FERNANDEZ-CANTELI
24/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28297. Garaxe

ANUNCIO INFORMACIÓN PÚBLICA CLAVE: DH W.15.28297 D. Hugo Raul Ariztimuño Arquillo, con CIF XXXXXXXXX e con enderezo en Vila da Iglesia, n.º 33.15530 Cerdido. Solicita AUTORIZACIÓN para garaxe na zona de policía do río Pontellas, no lugar de Vila da Iglesia, na parroquia de Cerdido, no T. M. de Cerdido. As obras solicitadas consisten na construcción dun garaxe, cunha ocupación en planta de 88,00 m 2. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 15 de novembro do 2010. O xefe de servizo da Zona Galicia Norte Asdo.: Luís García Alonso
24/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 175/2010

Resolución do 5 de novembro de 2010, do Departamento Territorial da Consellería de Economía e Industria da Coruña, polo que se autoriza administrativamente e aproba o proxecto de execución da instalación eléctrica no concello da Laracha (expediente IN407A 175/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Hidroeléctrica de Laracha, S. L. Enderezo social: r/ Nicaragua n.° 10 -3.° esqda., 15005 A Coruña Denominación: LMT., CT., RBT Freón Situación: concello da Laracha Características técnicas: Centro de transformación tipo intemperie sobre apoio de formigón tipo HVH-13/2.500 cunha potencia de 100 kVA e relación de transformación de 15.000-20.000/400-230 V. Liña de media tensión aérea de 15/20 kV, cunha lonxitude de 0,110 km, con orixe no apoio n.° 1815 existente que se vai substituír por un novo apoio de tipo C-16/3.000 da L. M. T. a C. T. A Cachada e fin no C. T. Freón proxectado, condutor tipo LA-56/54,60 mm 2. Reforma da rede de baixa tensión existente instalando 14 novos apoios tipo HV de entre 9 e 13 m de altura, condutores tipo R. Z., cunha lonxitude total de 1,063 km. Concello da Laracha. Cumpridos os trámites ordenados na Lei 54/1997 do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 5 de novembro de 2010. Tristana Moraleja Gómez Xefa territorial da Coruña
24/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.26946 José Berdullas Berdullas (Ames)

Dan Ionut Javier Ricardo Bo Ebrero, con XXXXXXXXX, solicita de Augas de Galicia un caudal de 0,01 litros/segundo de augas procedente dun manancial que denomina “As Fontaíñas”, no lugar de Balindo, parroquia de Piñeiro (San Mamede), no Concello de Ames (A Coruña), con destino ao abastecemento doméstico e gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.26946 As características do aproveitamento son: SOLICITANTE: Dan Ionut Javier Ricardo Bo Ebrero CAUDAL: 0,01 litros/segundo DESTINO: abastecemento doméstico e gandeiro ORIXE: manancial LUGAR: Balindo PARROQUIA: Piñeiro (San Mamede) CONCELLO: Ames (A Coruña) Solicita a concesión dun caudal de auga de 0,01 litros por segundo procedente do manancial das Fontaíñas que se atópase captado na actualidade, mediante unha gabia aberta de 15 m de lonxitude e profundidade variable de 0 a 4 m, no fondo da cal disponse dun depósito parcialmente soterrado ao que chegas as augas. O manancial sitúase na parcela 165 do polígono 10 e a partir del discorre a canalización ata a vivenda despois de percorrer 900 de xeito soterrado. O traxecto afecta ás parcelas catastrais 10, 11, 12 e 13 do polígono 10 das que se descoñecen os seus titulares, así como os arredores da vivenda sitos nunha zona máis urbana. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ames ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 10 de novembro de 2010 O xefe do Servizo Territorial da Zona Galicia Centro Ilie Cristian Dominguez de la Torre Marca
24/11/2010 | Administración LocalMunicipal
Lousame
Acordo remisión ó Xulgado Contencioso-Administrativo n.º 1 da Coruña de expediente en relación co recurso contencioso-administrativo n.º 15030 45 3 2010 0001667, procedemento ordinario 00000365/2010. Recorrente: don Constantino Martínez Schnacking

Mediante Resolución da Alcaldía de data 12 de novembro de 2010, de conformidade co establecido no art.49.1 de la Lei reguladora da xurisdición contencioso – administrativa, acordouse remitir ó Xulgado do Contencioso – Administrativo n° 4 de A Coruña, o expediente de legalización urbanística para actividade de naves de porcino e fosa de purín, en Fontefría – San Xusto (Lousame) a GRANXAS SANTABAIA E PASTORIZA, S. L., recurso contencioso – administrativo n° 15030 45 3 2010 0001667, procedemento ordinario 00000365/2010, recorrente: D. Ramon Mario Aliou Kim Finlayson. De conformidade co establecido no art.59.5 da Lei 30/1992, de 26 de novembro, emprazase a cantos interesados como titulares de dereitos ou intereses lexítimos que poidan resultar afectados pola decisión que en relación co dito expediente administrativo se adopte, para que poidan comparecer e persoarse como demandados diante ese xulgado, asistidos de avogado no prazo de nove días, comunicándolles que, se se persoan fóra do prazo indicado teráselles por parte, sen que por elo deba retrotraerse nin interromperse o curso do procedemento, e que, se non se persoaran, continuará o procedemento polos seus trámites, sen que se lles faga ningunha notificación. Lousame, 12 de novembro de 2010. O alcalde. Babar Fornelio Garrigos.